nibzard/narodne-novine-full-text-markdown huggingface dataset:
### NN 137/2022 (23.11.2022.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Zadru

DRŽAVNOODVJETNIČKO VIJEĆE

2058

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022), odlučujući o zahtjevu za razrješenje Marina Šarića, na 77. sjednici održanoj 15. studenog 2022.,

odlučilo je

MARINO ŠARIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Zadru, s danom 12. siječnja 2023.

Broj: DOVO-70/2022

Zagreb, 15. studenoga 2022.

Predsjednik
 Državnoodvjetničkog vijeća
 Darko Klier, v. r.
### NN 137/2022 (23.11.2022.), Odluka o prestanku važenja Odluke o izvješćivanju o izloženosti kreditnih institucija valutnom riziku

HRVATSKA NARODNA BANKA

2060

Na temelju članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O PRESTANKU VAŽENJA ODLUKE O IZVJEŠĆIVANJU O IZLOŽENOSTI KREDITNIH INSTITUCIJA VALUTNOM RIZIKU

Članak 1.

Danom stupanja na snagu ove Odluke prestaje važiti Odluka o izvješćivanju o izloženosti kreditnih institucija valutnom riziku (»Narodne novine«, br. 66/2014.).

Članak 2.

Posljednje izvješće Otvorene devizne pozicije u pojedinim valutama (obrazac VR) kreditne institucije obvezne su dostaviti Hrvatskoj narodnoj banci 2. siječnja 2023. s podacima za 30. prosinca 2022.

Članak 3.

Ova Odluka objavljuje se u »Narodnim novinama«, a stupa na snagu 2. siječnja 2023.

O. br. 422-091/11-22/BV

Zagreb, 16. studenoga 2022.

Guverner
 Hrvatske narodne banke
 Boris Vujčić, v. r.
### NN 137/2022 (23.11.2022.), Odluka o prestanku važenja Odluke o izvješćivanju o stanju određenih potraživanja i obveza u stranim sredstvima plaćanja

Hrvatska narodna banka

2059

Na temelju članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O PRESTANKU VAŽENJA ODLUKE O IZVJEŠĆIVANJU O STANJU ODREĐENIH POTRAŽIVANJA I OBVEZA U STRANIM SREDSTVIMA PLAĆANJA

Članak 1.

Danom stupanja na snagu ove Odluke prestaje važiti Odluka o izvješćivanju o stanju određenih potraživanja i obveza u stranim sredstvima plaćanja (»Narodne novine«, br. 140/2015. i 59/2016.).

Članak 2.

Posljednje Izvješće o stanju određenih potraživanja i obveza u stranim sredstvima plaćanja banke i HBOR obvezni su dostaviti Hrvatskoj narodnoj banci 2. siječnja 2023. s podacima za 30. prosinca 2022.

Članak 3.

Ova Odluka objavljuje se u »Narodnim novinama«, a stupa na snagu 2. siječnja 2023.

O. br. 421-091/11-22/BV

Zagreb, 16. studenoga 2022.

Guverner
 Hrvatske narodne banke
 Boris Vujčić, v. r.
### NN 137/2022 (23.11.2022.), Odluka o izmjenama Odluke o postupcima namire za sporedne sustave

HRVATSKA NARODNA BANKA

2064

Na temelju članka 155. stavka 1. Zakona o platnom prometu (»Narodne novine«, br. 66/2018.) i članka 42. stavka 3. točke 12. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.), Savjet Hrvatske narodne banke donosi

ODLUKU

O IZMJENAMA ODLUKE O POSTUPCIMA NAMIRE ZA SPOREDNE SUSTAVE

Članak 1.

1. U Odluci o postupcima namire za sporedne sustave (»Narodne novine«, br. 102/2018., 110/2019. i 119/2021.) u članku 1. mijenja se stavak 1. tako da glasi:

»Hrvatska narodna banka ovom Odlukom prenosi Smjernicu Europske središnje banke ESB/2012/27 od 5. prosinca 2012. o Transeuropskom automatiziranom sustavu ekspresnih novčanih transakcija u realnom vremenu na bruto načelu (sustav TARGET2) kako je posljednji put mijenjana Smjernicom Europske središnje banke ESB/2022/20 od 22. travnja 2022. (Smjernica ESB-a za sustav TARGET2).«.

2. Stavak 4. mijenja se tako da glasi:

»4. Ova Odluka i njezini dodaci zajedno s Odlukom o uvjetima za otvaranje i funkcioniranje PM računa u sustavu TARGET2-HR i njezinim dodacima, Odlukom o uvjetima za otvaranje i funkcioniranje T2S namjenskoga novčanog računa (T2S DCA) u sustavu TARGET2-HR i njezinim dodacima, Odlukom o uvjetima za otvaranje i funkcioniranje TIPS namjenskoga novčanog računa (TIPS DCA) u sustavu TARGET2-HR i njezinim dodacima, Odlukom o uvjetima odobravanja i povrata unutardnevnoga kredita, Odlukom o uvjetima odobravanja i povrata kredita dobivenog uz autokolateralizaciju, Odlukom o TIPS usluzi za sporedne sustave koji namiruju instant plaćanja te Odlukom o dodatnim i izmijenjenim uvjetima za otvaranje i funkcioniranje PM računa u sustavu TARGET2-HR upotrebom internetskog pristupa i njezinim dodacima, čine Pravila rada sustava TARGET2-HR.«.

Članak 2.

U članku 19. stavku 2. brišu se riječi »i to u valuti u kojoj posluje sustav TARGET2, tj. u valuti navedenoj u stavku 1. ovog članka.«

Članak 3.

Ova Odluka objavljuje se u »Narodnim novinama« i stupa na snagu 1. siječnja 2023.

O. br. 459-2660-090/11-22/BV

Zagreb, 22. studenoga 2022.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 137/2022 (23.11.2022.), Odluka o izmjenama i dopunama Odluke o TIPS usluzi za sporedne sustave koji namiruju instant plaćanja

HRVATSKA NARODNA BANKA

2065

Na temelju članka 155. stavka 1. Zakona o platnom prometu (»Narodne novine«, br. 66/2018.) i članka 42. stavka 3. točke 12. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke donosi

ODLUKU

O IZMJENAMA I DOPUNAMA ODLUKE O TIPS USLUZI ZA SPOREDNE SUSTAVE KOJI NAMIRUJU INSTANT PLAĆANJA

Članak 1.

1. U Odluci o TIPS usluzi za sporedne sustave koji namiruju instant plaćanja (»Narodne novine«, br. 119/2021.) u članku 1. mijenja se stavak 1. tako da glasi:

»Hrvatska narodna banka ovom Odlukom prenosi Smjernicu Europske središnje banke ESB/2012/27 od 5. prosinca 2012. o Transeuropskom automatiziranom sustavu ekspresnih novčanih transakcija u realnom vremenu na bruto načelu (sustav TARGET2) kako je posljednji put mijenjana Smjernicom Europske središnje banke ESB/2022/20 od 22. travnja 2022. (Smjernica ESB-a za sustav TARGET2).«.

2. Stavak 4. mijenja se tako da glasi:

»4. Ova Odluka i njezini dodaci zajedno s Odlukom o uvjetima za otvaranje i funkcioniranje PM računa u sustavu TARGET2-HR i njezinim dodacima, Odlukom o uvjetima za otvaranje i funkcioniranje T2S namjenskoga novčanog računa (T2S DCA) u sustavu TARGET2-HR i njezinim dodacima, Odlukom o uvjetima za otvaranje i funkcioniranje TIPS namjenskoga novčanog računa (TIPS DCA) u sustavu TARGET2-HR i njezinim dodacima, Odlukom o uvjetima odobravanja i povrata unutardnevnoga kredita, Odlukom o uvjetima odobravanja i povrata kredita dobivenog uz autokolateralizaciju, Odlukom o postupcima namire za sporedne sustave te Odlukom o dodatnim i izmijenjenim uvjetima za otvaranje i funkcioniranje PM računa u sustavu TARGET2-HR upotrebom internetskog pristupa i njezinim dodacima, čine Pravila rada sustava TARGET2-HR.«.

3. Iza stavka 4. dodaje se stavak 5. koji glasi:

»5. Ova Odluka odražava promjenu svojstva Hrvatske narodne banke koja od dana uvođenja eura kao službene valute u Republiku Hrvatsku postaje nacionalna središnja banka države članice čija je valuta euro.«.

Članak 2.

U članku 4. mijenja se stavak 3. tako da glasi:

»3. TIPS tehnički račun sporednog sustava smije tijekom dana imati isključivo stanje nula ili pozitivno, a preko noći može održavati pozitivno stanje. Prekonoćno stanje na računu remunerira se po kamatnoj stopi na novčani depozit kod Eurosustava.«.

Članak 3.

U članku 5. stavku 1. riječ »rabi« zamjenjuje se riječju »koristi«.

Članak 4.

Ova Odluka objavljuje se u »Narodnim novinama« i stupa na snagu 1. siječnja 2023.

O. br. 459-2661-090/11-22/BV

Zagreb, 22. studenoga 2022.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 137/2022 (23.11.2022.), Odluka o porezima Grada Zadra

Grad Zadar

2070

Na temelju članka 20. i 42. Zakona o lokalnim porezima (»Narodne novine« br. 115/16, 101/17 i 114/22) i članka 27. Statuta Grada Zadra (»Glasnik Grada Zadra« broj 9/09, 28/10, 3/13, 9/14, 2/15 – pročišćeni tekst, 3/18, 7/18 – pročišćeni tekst, 15/19, 2/20 i 3/21), Gradsko vijeće Grada Zadra, na 14. sjednici, održanoj 15. studenoga 2022. godine, donosi

ODLUKU

O POREZIMA GRADA ZADRA

I. OPĆE ODREDBE

Članak. 1.

Ovom se Odlukom utvrđuju vrsta, stopa i visina poreza koji pripadaju Gradu Zadru (u daljnjem tekstu: Grad), te nadležno porezno tijelo za utvrđivanje i naplatu poreza.

II. VRSTE POREZA

Članak 2.

Porezi Grada su:

1. prirez porezu na dohodak,

2. porez na potrošnju i

3. porez na kuće za odmor.

Prirez porezu na dohodak

Članak 3.

Prirez porezu na dohodak plaća se po stopi od 12 %.

Porez na potrošnju

Članak 4.

Porez na potrošnju plaća se po stopi od 3 %.

Porez na kuće za odmor

Članak 5.

Porez na kuće za odmor plaća se u iznosu od 1,99 eura/m², korisne površine kuće za odmor.

III. NADLEŽNOST

Članak 6.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 2. i 3. ove Odluke, obavljat će Grad Zadar – Upravni odjel za financije.

IV. PRIJELAZNE I ZAVRŠNE ODREDBE

Članak 7.

Danom stupanja na snagu ove Odluke prestaje važiti Odluka o porezima Grada Zadra, klasa: 410-01/19-01/02, urbroj: 2198/01-2-19-2, objavljena u »Narodnim novinama« broj 113/19 i »Glasniku Grada Zadra« broj 13/19.

Članak 8.

Postupci u svezi s utvrđivanjem i naplatom poreza započeti prema odredbama Odluke o porezima Grada Zadra, »Narodne novine« br. 113/19 i »Glasnik Grada Zadra« br. 13/19, dovršit će se po odredbama te Odluke.

Članak 9.

Ova Odluka objavit će se u »Narodnim novinama« i »Glasniku Grada Zadra«, a stupa na snagu 1. siječnja 2023. godine.

Klasa: 410-01/22-01/01
 Urbroj: 2198/01-1-22-4
 Zadar, 15. studenoga 2022.

GRADSKO VIJEĆE GRADA ZADRA

Predsjednik
 Marko Vučetić, v. r.
### NN 137/2022 (23.11.2022.), Odluka o općinskim porezima Općine Križ

Općina Križ

2072

Na temelju članka 42. Zakona o lokalnim porezima (»Narodne novine« br. 115/16, 101/17 i 114/22), članaka 25. i 100. Statuta Općine Križ (»Glasnik Zagrebačke županije« br. 11/21) i članka 64. Poslovnika Općinskog vijeća Općine Križ (»Glasnik Zagrebačke županije« br. 11/21), Općinsko vijeće Općine Križ na 15. sjednici održanoj 15. studenoga 2022. godine, donijelo je

ODLUKU

O OPĆINSKIM POREZIMA OPĆINE KRIŽ

I. OPĆA ODREDBA

Članak 1.

Ovom Odlukom utvrđuju se vrste poreza koji se uvode za područje Općine Križ, visina stope prireza porezu na dohodak, visina stope poreza na potrošnju i nadležno porezno tijelo za utvrđivanje i naplatu poreza.

II. VRSTE POREZA

Članak 2.

Općinski porezi Općine Križ su:

1. prirez porezu na dohodak,

2. porez na potrošnju.

1. Prirez porezu na dohodak

Članak 3.

Prirez porezu na dohodak plaća se po stopi od 2 %.

2. Porez na potrošnju

Članak 4.

Porez na potrošnju plaća se po stopi od 3 %.

Članak 5.

Poslove u vezi s utvrđivanjem i naplatom poreza na potrošnju obavlja Ministarstvo financija, Porezna uprava.

III. ZAVRŠNE ODREDBE

Članak 6.

Danom stupanja na snagu ove Odluke prestaje važiti Odluka o općinskim porezima Općine Križ (»Narodne novine« br. 31/2017 i 118/2017), objavljena i u »Glasniku Zagrebačke županije« br. 10/17 i 36/17).

Članak 7.

Ova Odluka objavit će se u »Glasniku Zagrebačke županije« i u »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/22-01/03
 Urbroj: 238-16-01-22-5
 Križ, 15. studenoga 2022.

Predsjednik
 Općinskog vijeća Općine Križ
 Zlatko Hrastić, v. r.
### NN 137/2022 (23.11.2022.), Odluka o visini naknada za pregled vozila radi izdavanja potvrde o ispunjavanju posebnih uvjeta za vozila kojima se obavlja javni cestovni prijevoz i prijevoz za vlastite potrebe

CENTAR ZA VOZILA HRVATSKE d.d. i HRVATSKI AUTOKLUB

2069

Na temelju članka 13. stavka 3. Zakona o prijevozu u cestovnom prometu (»Narodne novine«, broj 41/18, 98/19, 30/21 i 89/21) i članka 20. stavka 4. Pravilnika o posebnim uvjetima za vozila kojima se obavlja javni cestovni prijevoz i prijevoz za vlastite potrebe (»Narodne novine«, broj 50/18, 56/19, 107/20, 147/21 i 71/22), uz suglasnost ministra nadležnog za poslove prometa, stručne organizacije Centar za vozila Hrvatske d.d. i Hrvatski autoklub donose

ODLUKU

O VISINI NAKNADA ZA PREGLED VOZILA RADI IZDAVANJA POTVRDE O ISPUNJAVANJU POSEBNIH UVJETA ZA VOZILA KOJIMA SE OBAVLJA JAVNI CESTOVNI PRIJEVOZ I PRIJEVOZ ZA VLASTITE POTREBE

I.

Ovom odlukom utvrđuje se visina naknada za pregled vozila radi izdavanja potvrde o ispunjavanju posebnih uvjeta za vozila kojima se obavlja javni cestovni prijevoz i prijevoz za vlastite potrebe kako slijedi:

|  |  |  |
| --- | --- | --- |
|  | Vrsta vozila | Iznos naknada (EUR) |
| 1. | Osobni automobil (M1) | 6,85 eura |
| 2. | Autobus (M2, M3) | 8,05 eura |
| 3. | Teretni automobil (N) | 4,35 eura |
| 4. | Priključno vozilo (O) | 4,35 eura |

II.

Prihodi od naknada iz točke I. ove odluke raspoređuju se na isti način kao i prihodi ostvareni na temelju propisa o sigurnosti prometa na cestama koji se odnose na redovni tehnički pregled vozila.

III.

Danom stupanja na snagu ove Odluke prestaje važiti Odluka o visini naknada za pregled vozila radi potvrde o ispunjavanju posebnih uvjeta za vozila kojima se obavlja javni cestovni prijevoz i prijevoz za vlastite potrebe (»Narodne novine«, broj 198/2003.).

IV.

Ova Odluka objavit će se u »Narodnim novinama« i stupa na snagu 1. siječnja 2023. godine.

|  |  |
| --- | --- |
| Broj: 640-02/2002-1/2022-1  Zagreb, 14. studenoga 2022.  Hrvatski autoklub  Glavni tajnik  Željko Mijatović, dipl. oec., v. r. | I/1, broj: 3835-1/22  Zagreb, 14. studenoga 2022.  Centar za vozila Hrvatske  Predsjednik Uprave  dr. sc. Goran Pejić, dipl. ing., v. r. |
### NN 138/2022 (25.11.2022.), Odluka o prestanku važenja Odluke o provedbi Uredbe Vijeća (EZ) br. 1338/2001 o utvrđivanju mjera potrebnih za zaštitu eura od krivotvorenja i Uredbe Vijeća (EZ) br. 1339/2001

HRVATSKA NARODNA BANKA

2085

Na temelju članka 43. stavka 2. točke 10. i članka 76.a stavka 4. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O PRESTANKU VAŽENJA ODLUKE O PROVEDBI UREDBE VIJEĆA (EZ) BR. 1338/2001 O UTVRĐIVANJU MJERA POTREBNIH ZA ZAŠTITU EURA OD KRIVOTVORENJA I UREDBE VIJEĆA (EZ) BR. 1339/2001

Članak 1.

Danom stupanja na snagu ove Odluke prestaje važiti Odluka o provedbi Uredbe Vijeća (EZ) br. 1338/2001 o utvrđivanju mjera potrebnih za zaštitu eura od krivotvorenja i Uredbe Vijeća (EZ) br. 1339/2001 (»Narodne novine«, br. 138/2020.).

Članak 2.

Ova Odluka objavljuje se »Narodnim novinama«, a stupa na snagu 1. siječnja 2023.

O.br. 434-091/11-22/BV
 Zagreb, 17. studenoga 2022.

Guverner
 Hrvatske narodne banke
 Boris Vujčić, v. r.
### NN 138/2022 (25.11.2022.), Uredba o izmjeni Uredbe o visini trošarine na energente i električnu energiju

Vlada Republike Hrvatske

2076

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 24. studenoga 2022. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 148/20., 28/22., 64/22., 76/22., 83/22., 89/22., 100/22., 113/22. i 126/22.), u članku 3. mijenjaju se visine trošarine u kunama na sljedeće predmete oporezivanja tako da glase:

» – Bezolovni motorni benzin – 3.060,00 kn/1000 l

– Dizelsko gorivo – 2.660,00 kn/1000 l

– Loživo ulje – 157,00 kn/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 31. prosinca 2022.

Članak 3.

Ova Uredba objavit će se u »Narodnim novinama«, a stupa na snagu 30. studenoga 2022.

Klasa: 022-03/22-03/100

Urbroj: 50301-05/16-22-2

Zagreb, 24. studenoga 2022.

Predsjednik
 mr. sc. Andrej Plenković, v. r.
### NN 138/2022 (25.11.2022.), Odluka o izmjeni i dopuni Odluke o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije

VLADA REPUBLIKE HRVATSKE

2078

Na temelju članka 35. stavka 2. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, br. 102/20., 10/21. i 117/21.), Vlada Republike Hrvatske je na sjednici održanoj 24. studenoga 2022. donijela

ODLUKU

O IZMJENI I DOPUNI ODLUKE O OSIGURANJU NOVČANE POMOĆI ZA PRIVREMENU I NUŽNU ZAŠTITU I POPRAVAK ZGRADA OŠTEĆENIH POTRESOM NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE I KARLOVAČKE ŽUPANIJE

I.

U Odluci o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagre­ba, Krapinsko-zagorske županije, Zagrebačke županije, Sisač­ko-mo­slavačke županije i Karlovačke županije (»Narodne novine«, broj 34/21.) u točki II. iza riječi: »Fonda za obnovu Grada Zagreba, Krapinsko-zagorske županije i Zagrebačke županije« dodaju se riječi: »i Središnjeg državnog ureda za obnovu i stambeno zbrinjavanje«.

II.

Točka IV. mijenja se i glasi:

»Opravdani troškovi za radove iz točke III. ove Odluke, zajedno s projektnom dokumentacijom za te radove mogu iznositi maksimalno 22.500,00 kuna po posebnom dijelu obiteljske kuće, stambeno-poslovne zgrade, višestambene zgrade i poslovne zgrade (stambenom i/ili poslovnom dijelu), odnosno maksimalno 35.500,00 kuna po obiteljskoj kući ako obiteljska kuća nema više posebnih dijelova.«.

III.

Postupci započeti po Odluci o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagreba i okolice (»Narodne novine«, broj 55/20.) i Odluci o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 34/21.) koji nisu dovršeni do stupanja na snagu ove Odluke, dovršit će se po odredbama ove Odluke.

IV.

Ova Odluka stupa na snagu prvoga dana od objave u »Narodnim novinama«.

Klasa: 022-03/22-04/457
 Urbroj: 50301-05/20-22-1
 Zagreb, 24. studenoga 2022.

Predsjednik
 mr. sc. Andrej Plenković, v. r.
### NN 138/2022 (25.11.2022.), Odluka o donošenju Nacionalnog programa sigurnosti u zračnom prometu

VLADA REPUBLIKE HRVATSKE

2077

Na temelju članka 56. stavka 1. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 24. studenoga 2022. donijela

ODLUKU

O DONOŠENJU NACIONALNOG PROGRAMA SIGURNOSTI U ZRAČNOM PROMETU

I.

Sukladno članku 7. stavku 1. Uredbe (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (Tekst značajan za EGP) (SL L 212, 22. 8. 2018.) donosi se Nacionalni program sigurnosti u zračnom prometu, u tekstu koji je Vladi Republike Hrvatske dostavilo Povjerenstvo za upravljanje sigurnošću u zračnom prometu aktom, klasa: 343-01/22-06/02, urbroj: 376-02-02-22-36, od 31. listopada 2022.

II.

Zadužuje se Povjerenstvo za upravljanje sigurnošću u zračnom prometu za praćenje i koordiniranje provedbe Nacionalnog programa sigurnosti u zračnom prometu iz točke I. ove Odluke.

III.

Zadužuju se Ministarstvo mora, prometa i infrastrukture i Hrvatska agencija za civilno zrakoplovstvo da Nacionalni program sigurnosti u zračnom prometu iz točke I. ove Odluke objave na svojim mrežnim stranicama.

IV.

Danom stupanja na snagu ove Odluke prestaje važiti Odluka o donošenju Nacionalnog programa sigurnosti u zračnom prometu (»Narodne novine«, broj 141/15.).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/235

Urbroj: 50301-05/20-22-3

Zagreb, 24. studenoga 2022.

Predsjednik
 mr. sc. Andrej Plenković, v. r.
### NN 138/2022 (25.11.2022.), Pravilnik o izmjenama Pravilnika o provedbi mjere Informiranje u državama članicama iz nacionalnog programa pomoći sektoru vina za razdoblje od 2019. do 2023. godine

Ministarstvo poljoprivrede

2082

Na temelju članka 49. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske i 52/21.) ministrica poljoprivrede donosi

PRAVILNIK

O IZMJENAMA PRAVILNIKA O PROVEDBI MJERE INFORMIRANJE U DRŽAVAMA ČLANICAMA IZ NACIONALNOG PROGRAMA POMOĆI SEKTORU VINA ZA RAZDOBLJE OD 2019. DO 2023. GODINE

Članak 1.

U Pravilniku o provedbi mjere Informiranje u državama članicama iz Nacionalnog programa pomoći sektoru vina za razdoblje od 2019. do 2023. godine (»Narodne novine«, br. 8/19. i 31/20.) članak 6. mijenja se i glasi:

»(1) Maksimalni prihvatljivi troškovi po projektu su EUR 100.000.

(2) Maksimalni iznos EU potpore po projektu je EUR 50.000.

(3) Maksimalni iznos državne potpore po projektu je EUR 30.000.«

Članak 2.

U članku 7. stavak 1. mijenja se i glasi:

»(1) Razina EU potpore iznosi do 50 % prihvatljivih troškova, a razina državne potpore proračuna Republike Hrvatske može iznositi do 30% prihvatljivih troškova.«

Članak 3.

U članku 15. stavku 3. riječi: »ili u hrvatskim kunama« brišu se.

Stavak 4. briše se.

Dosadašnji stavci od 5. do 17. postaju stavci od 4. do 16.

Članak 4.

U članku 19. stavak 1. mijenja se i glasi:

»(1) Odluke iz članka 17. i članka 18. ovoga Pravilnika Agencija za plaćanja donosi u skladu sa svojim procedurama«

Članak 5.

U članku 22. stavak 14. mijenja se i glasi:

»(14) Odluke iz stavaka 11. i 12. ovoga članka Agencija za plaćanja će donijeti u skladu sa svojim procedurama.«

Članak 6.

U članku 24. stavak 5. mijenja se i glasi:

»Za plaćanja izvršena u stranoj valuti u svrhu odobrenja zahtjeva za isplatu obračunat će se protuvrijednost u eurima.«

Članak 7.

Postupci započeti do stupanja na snagu ovoga Pravilnika dovršit će se u skladu s odredbama Pravilnika o provedbi mjere Informiranje u državama članicama iz Nacionalnog programa pomoći sektoru vina za razdoblje od 2019. do 2023. godine (»Narodne novine«, br. 8/19. i 31/20.).

Članak 8.

Ovaj Pravilnik stupa na snagu osmoga dana od dana objave u »Narodnim novinama«, osim članka 3. i članka 6. ovoga Pravilnika koji stupaju na snagu na dan uvođenja eura kao službene valute u Republici Hrvatskoj.

Klasa: 011-01/20-01/03

Urbroj: 525-06/223-22-10

Zagreb, 21. studenoga 2022.

Ministrica poljoprivrede
 Marija Vučković, v. r.
### NN 138/2022 (25.11.2022.), Pravilnik o izmjenama i dopuni Pravilnika o provedbi mjere Promidžba na tržištima trećih zemalja iz nacionalnog programa pomoći sektoru vina za razdoblje od 2019. do 2023. godine

MINISTARSTVO POLJOPRIVREDE

2083

Na temelju članka 49. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske i 52/21.) ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI MJERE PROMIDŽBA NA TRŽIŠTIMA TREĆIH ZEMALJA IZ NACIONALNOG PROGRAMA POMOĆI SEKTORU VINA ZA RAZDOBLJE OD 2019. DO 2023. GODINE

Članak 1.

U Pravilniku o provedbi mjere Promidžba na tržištima trećih zemalja iz Nacionalnog programa pomoći sektoru vina za razdoblje od 2019. do 2023. godine (»Narodne novine«, br. 16/19. i 112/20.) u članku 7. stavak 1. mijenja se i glasi:

»(1) Razina EU potpore iznosi do 50 % prihvatljivih troškova, a razina državne potpore proračuna Republike Hrvatske može iznositi do 30% prihvatljivih troškova.

Stavak 5. briše se.

Dosadašnji stavci 6., 7. i 8. postaju stavci 5., 6. i 7.

Članak 2.

U članku 15. stavku 3. riječi: »ili u hrvatskim kunama« brišu se.

Stavak 4. briše se.

Dosadašnji stavci od 5. do 17. postaju stavci od 4. do 16.

Članak 3.

U članku 19. stavak 1. mijenja se i glasi:

»(1) Odluke iz članka 17. i članka 18. ovoga Pravilnika Agencija za plaćanja donosi u skladu sa svojim procedurama.«

Članak 4.

U članku 22. stavak 14. mijenja se i glasi:

»(14) Odluke iz stavaka 11. i 12. ovoga članka Agencija za plaćanja će donijeti u skladu sa svojim procedurama.«

Članak 5.

U članku 25. stavak 5. mijenja se i glasi:

»(5) Za plaćanja izvršena u stranoj valuti u svrhu odobrenja zahtjeva za isplatu obračunat će se protuvrijednost u eurima.«

Iza stavka 7. dodaje se novi stavak 8. koji glasi:

»(8) Kada je ponuditelj angažirao podizvođače za izvršenje određenih radova/isporuku usluga, uz Zahtjev za isplatu, osim računa ponuditelja mora se priložiti i račun podizvođača. Ako je u tom slučaju trošak ponuditelja veći, u odnosu na trošak podizvođača angažiranih za izvršenje određenih radova/isporuku usluga, kao trošak ponuditelja priznat će se trošak podizvođača uvećan za najviše 10 %.«

Dosadašnji stavci 8. i 9. postaju stavci 9. i 10.

Članak 6.

Postupci započeti do stupanja na snagu ovoga Pravilnika dovršit će se u skladu s odredbama Pravilnika o provedbi mjere Promidžba na tržištima trećih zemalja iz Nacionalnog programa pomoći sektoru vina za razdoblje od 2019. do 2023. godine (»Narodne novine«, br. 16/19. i 112/20.).

Članak 7.

Ovaj Pravilnik stupa na snagu osmoga dana od dana objave u »Narodnim novinama«, osim članka 2. i članka 5. ovoga Pravilnika koji stupaju na snagu na dan uvođenja eura kao službene valute u Republici Hrvatskoj.

Klasa: 011-01/20-01/04

Urbroj: 525-06/223-22-8

Zagreb, 17. studenoga 2022.

Ministrica poljoprivrede
 Marija Vučković, v. r.
### NN 139/2022 (30.11.2022.), Odluka o izmjenama Odluke o porezima Grada Požege

Grad Požega

2109

Na temelju članka 20. stavka 1. i članka 42. Zakona o lokalnim porezima (»Narodne novine«, broj 115/16. i 101/17.) i članka 39. stavka 1. podstavka 3. Statuta Grada Požege (»Službene novine Grada Požege«, broj 2/21. i 11/22.), Gradsko vijeće Grada Požege, na 15. sjednici, održanoj, 27. listopada 2022. godine, donosi

ODLUKU

O IZMJENAMA ODLUKE O POREZIMA
 GRADA POŽEGE

Članak 1.

Ovom se Odlukom mijenja Odluka o porezima Grada Požege (»Narodne novine«, broj 68/17., 2/18. i 55/20., »Službene novine Grada Požege«, broj 11/17., 17/17. i 6/20.) (u nastavku teksta: Odluka).

Članak 2.

U članku 2. stavku 1. Odluke, točka 3. briše se.

Članak 3.

U Odluci, iza članka 11. briše se podnaslov: »3. Porez na kuće za odmor« i članci 12. – 14. brišu se.

Članak 4.

Dosadašnji članci 16. – 19. Odluke postaju članci 15. – 18., a dosadašnji članak 21. postaje članak 19.

Članak 5.

Ova će se Odluka objaviti u »Narodnim novinama« i »Službenim novinama Grada Požege«, a stupa na snagu 1. siječnja 2023. godine.

Klasa: 410-01/17-01/1

Urbroj: 2177-1-02/01-22-16

Požega, 27. listopada 2022.

Predsjednik
 Matej Begić, dipl. ing. šum., v. r.
### NN 139/2022 (30.11.2022.), Rješenje o razrješenju vršiteljice dužnosti ravnatelja Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

2091

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 8. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07., 114/07., 29/12., 56/13., 24/16. i 79/22.), a u vezi s člankom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93., 29/97., 47/99., 35/08., 127/19.), Vlada Republike Hrvatske je na sjednici održanoj 21. studenoga 2022. donijela

RJEŠENJE

O RAZRJEŠENJU VRŠITELJICE DUŽNOSTI RAVNATELJA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Razrješuje se NIKOLINA TKALČEC dužnosti vršiteljice dužnosti ravnatelja Središnje agencije za financiranje i ugovaranje programa i projekata Europske unije, na osobni zahtjev.

Klasa: UP/I 080-02/22-02/46

Urbroj: 50301-15/28-22-02

Zagreb, 21. studenoga 2022.

Predsjednik
 mr. sc. Andrej Plenković, v. r.
### NN 139/2022 (30.11.2022.), Rješenje o razrješenju državnog tajnika u Ministarstvu rada, mirovinskoga sustava, obitelji i socijalne politike

VLADA REPUBLIKE HRVATSKE

2090

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 21. studenoga 2022. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU RADA, MIROVINSKOGA SUSTAVA, OBITELJI I SOCIJALNE POLITIKE

Razrješuje se DRAGAN JELIĆ dužnosti državnog tajnika u Ministarstvu rada, mirovinskoga sustava, obitelji i socijalne politike, radi odlaska na novu dužnost.

Klasa: UP/I 080-02/22-02/45

Urbroj: 50301-15/07-22-01

Zagreb, 21. studenoga 2022.

Predsjednik
 mr. sc. Andrej Plenković, v. r.
### NN 139/2022 (30.11.2022.), Rješenje o imenovanju vršitelja dužnosti ravnatelja Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

2092

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 8. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07., 114/07., 29/12., 56/13., 24/16. i 79/22.), a u vezi s člankom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93., 29/97., 47/99., 35/08., 127/19.), Vlada Republike Hrvatske je na sjednici održanoj 21. studenoga 2022. donijela

RJEŠENJE

O IMENOVANJU VRŠITELJA DUŽNOSTI RAVNATELJA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Imenuje se DRAGAN JELIĆ vršiteljem dužnosti ravnatelja Središnje agencije za financiranje i ugovaranje programa i projekata Europske unije, do imenovanja ravnatelja na temelju provedenog javnog natječaja, na razdoblje od 6 mjeseci.

Klasa: UP/I 080-02/22-01/87

Urbroj: 50301-15/28-22-02

Zagreb, 21. studenoga 2022.

Predsjednik
 mr. sc. Andrej Plenković, v. r.
### NN 139/2022 (30.11.2022.), Odluka o izmjenama i dopuni Odluke o primjeni odredbi Zakona o kreditnim institucijama na kreditne institucije u likvidaciji

HRVATSKA NARODNA BANKA

2104

Na temelju članka 250. stavka 13. i članka 253. stavka 4. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) te članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNI ODLUKE O PRIMJENI ODREDBI ZAKONA O KREDITNIM INSTITUCIJAMA NA KREDITNE INSTITUCIJE U LIKVIDACIJI

Članak 1.

U Odluci o primjeni odredbi Zakona o kreditnim institucijama na kreditne institucije u likvidaciji (»Narodne novine«, br. 24/2018.) u članku 1. u uvodnoj rečenici brišu se riječi »i kreditne institucije u prisilnoj likvidaciji«.

Članak 2.

U članku 5. stavku 1. točka 8. briše se.

Dosadašnje točke od 9. do 12. postaju točke od 8. do 11.

Točka 13. briše se.

Točka 14. postaje točka 12.

U dosadašnjoj točki 15. koja postaje točka 13. iza riječi »odredbe« dodaju se riječi »i povrede propisa«.

Dosadašnja točka 16. postaje točka 14.

Članak 3.

Glava III. Kreditna institucija u prisilnoj likvidaciji i članak 9. brišu se.

Članak 4.

U Prilogu I. iz ove Odluke na naslovnici dva puta navedeni izričaj »/ prisilnoj« briše se.

U Tablici 4. Novčani depoziti i obveze riječi »Državne agencije za osiguranje štednih uloga i sanaciju banaka« zamjenjuju se riječima »Hrvatske agencije za osiguranje depozita«.

Članak 5.

Ova Odluka objavljuje se u »Narodnim novinama« i stupa na snagu osmoga dana od objave.

O. br: 407-091/11-22/BV
 Zagreb, 16. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjenama Odluke o pobližim uvjetima osnivanja, poslovanja, izvješćivanja i prestanka podružnice kreditne institucije iz treće zemlje u Republici Hrvatskoj

HRVATSKA NARODNA BANKA

2099

Na temelju članka 92. stavka 3. i članka 162. stavka 3. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O POBLIŽIM UVJETIMA OSNIVANJA, POSLOVANJA, IZVJEŠĆIVANJA I PRESTANKA PODRUŽNICE KREDITNE INSTITUCIJE IZ TREĆE ZEMLJE U REPUBLICI HRVATSKOJ

Članak 1.

U Odluci o pobližim uvjetima osnivanja, poslovanja, izvješćivanja i prestanka podružnice kreditne institucije iz treće zemlje u Republici Hrvatskoj (»Narodne novine«, br. 81/2014., 4/2021. i 19/2021.) u cijelom članku 6. riječi »40 milijuna kuna« zamjenjuju se riječima »5 milijuna eura«.

U članku 6. stavku 2. riječi »smatraju se regulatornim kapitalom« zamjenjuju se riječima »su regulatorni kapital«.

Članak 2.

U članku 7. stavku 2. točki 2. riječ »kunama« zamjenjuje se riječju »eurima«.

Članak 3.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 408-091/11-22/BV

Zagreb, 16. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjenama Odluke o kupoprodaji plasmana kreditnih institucija

HRVATSKA NARODNA BANKA

2098

Na temelju članka 150. stavka 7. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O KUPOPRODAJI PLASMANA KREDITNIH INSTITUCIJA

Članak 1.

U Odluci o kupoprodaji plasmana kreditnih institucija (»Narodne novine«, br. 127/2014., 24/2018. i 26/2021.) u članku 2. točki 4. riječi »tri milijarde kuna« zamjenjuju se riječima »400 milijuna eura«, a riječi »300 milijuna kuna« zamjenjuju se riječima »40 milijuna eura«.

U članku 2. točki 5. riječi »tri milijarde kuna« zamjenjuju se riječima »400 milijuna eura«, a riječi »300 milijuna kuna« zamjenjuju se riječima »40 milijuna eura«.

Članak 2.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 409/091/11-22/BV

Zagreb, 16. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjenama i dopunama Odluke o dokumentaciji koja se prilaže zahtjevu za izdavanje odobrenja za raspoređivanje instrumenata kapitala kao instrumenta regulatornoga kapitala kreditnih institucija

HRVATSKA NARODNA BANKA

2106

Na temelju članka 114. stavka 6. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.), a u svezi s točkom 75. preambule Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (Službeni list EU L 176/2013), te na temelju članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O DOKUMENTACIJI KOJA SE PRILAŽE ZAHTJEVU ZA IZDAVANJE ODOBRENJA ZA RASPOREĐIVANJE INSTRUMENATA KAPITALA KAO INSTRUMENTA REGULATORNOGA KAPITALA KREDITNIH INSTITUCIJA

Članak 1.

U Odluci o dokumentaciji koja se prilaže zahtjevu za izdavanje odobrenja za raspoređivanje instrumenata kapitala kao instrumenta regulatornoga kapitala kreditnih institucija (»Narodne novine«, br. 25/2018. i 145/2020.) u članku 1. iza stavka 2. dodaju se stavci 3. i 4., koji glase:

»(3) Kada izvršava svoje zadaće iz članka 4. stavka 1. točke (d) Uredbe (EU) br. 1024/2013, Europska središnja banka ima ovlasti Hrvatske narodne banke iz Zakona i Uredbe (EU) br. 575/2013.

(4) Hrvatska narodna banka i Europska središnja banka pri odlučivanju o zahtjevu za izdavanje odobrenja za raspoređivanje instrumenata kapitala kao instrumenta regulatornoga kapitala kreditnih institucija izvršavaju svoje zadaće unutar jedinstvenoga nadzornog mehanizma u skladu s člankom 6. Uredbe (EU) br. 1024/2013.«

Članak 2.

U članku 2. stavku 1. mijenja se točka 1. i glasi:

»1. Zakon je Zakon o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.).«

U članku 2. stavku 1. iza točke 5. dodaje se točka 6., koja glasi:

»6. Uredba (EU) br. 1024/2013 jest Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (Službeni list EU L 287/2013).«

Članak 3.

U članku 8. stavku 2. riječi »se smatra« zamjenjuju se riječju »je«, te se riječi »novim instrumentom« zamjenjuju riječima »novi instrument«.

Članak 4.

U članku 9. riječ »rješenje« zamjenjuje se riječju »odluku«.

Članak 5.

U članku 10. stavku 2. riječi »rješenje kojim« zamjenjuje se riječima »odluku kojom«.

Članak 6.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 410-091/11-22/BV
 Zagreb, 16. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjeni Odluke o raspoređivanju plasmana i potencijalnih obveza kreditnih unija te o utvrđivanju izloženosti kreditnom riziku

Hrvatska narodna banka

2096

Na temelju članka 39. stavka 2. Zakona o kreditnim unijama (»Narodne novine«, br. 141/2006., 25/2009. i 90/2011.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI ODLUKE O RASPOREĐIVANJU PLASMANA I POTENCIJALNIH OBVEZA KREDITNIH UNIJA TE O UTVRĐIVANJU IZLOŽENOSTI KREDITNOM RIZIKU

Članak 1.

U Odluci o raspoređivanju plasmana i potencijalnih obveza kreditnih unija te o utvrđivanju izloženosti kreditnom riziku (»Narodne novine«, br. 71/2007.) u točki 2. riječi »Pod plasmanima se u smislu ove odluke smatraju« zamjenjuju se riječima »Plasmani u smislu ove odluke su«, a riječi »Pod potencijalnim se obvezama u smislu ove odluke smatraju« zamjenjuju se riječima »Potencijalne obveze u smislu ove odluke su«.

Članak 2.

U točki 7. riječi »ne smatra se da je dužnik« zamjenjuju se riječima »dužnik nije«.

Članak 3.

U točki 10. riječi »15.000 kuna« zamjenjuju se riječima »2.000 eura«.

Članak 4.

U točki 20. riječi »se smatraju« zamjenjuju se riječju »su«.

Članak 5.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 411-091/11-22/BV

Zagreb, 16. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjeni i dopunama Odluke o eksternalizaciji

HRVATSKA NARODNA BANKA

2103

Na temelju članka 111. i članka 101. stavka 2. točke 1. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI I DOPUNAMA ODLUKE O EKSTERNALIZACIJI

Članak 1.

U Odluci o eksternalizaciji (»Narodne novine«, br. 118/2020.) u članku 1. ispred riječi: »Ovom« dodaje se oznaka stavka koja glasi: »(1)«. Iza stavka 1. dodaje se stavak 2. koji glasi:

»(2) Odredbe ove Odluke usklađene su sa Smjernicama za eksternalizaciju EBA/GL/2019/02 od 25. veljače 2019. Europskog nadzornog tijela za bankarstvo.«

Članak 2.

U članku 3. točka 14. mijenja se i glasi:

»14) kreditna institucija koja nije velika kreditna institucija jest kreditna institucija kako je definirana člankom 3. stavkom 1. točkom 28.a) Zakona o kreditnim institucijama.«.

Članak 3.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 413-091/11-22/BV

Zagreb, 16. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjenama i dopunama Odluke o klasifikaciji izloženosti u rizične skupine i načinu utvrđivanja kreditnih gubitaka

HRVATSKA NARODNA BANKA

2107

Na temelju članka 101. stavka 2. točke 2. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O KLASIFIKACIJI IZLOŽENOSTI U RIZIČNE SKUPINE I NAČINU UTVRĐIVANJA KREDITNIH GUBITAKA

Članak 1.

U Odluci o klasifikaciji izloženosti u rizične skupine i načinu utvrđivanja kreditnih gubitaka (»Narodne novine«, br. 114/2017. i 110/2018.) u članku 1. iza stavka 2. dodaje se stavak 3. koji glasi: »(3) Odredbe ove Odluke usklađene su sa sljedećim Smjernicama Europskog nadzornog tijela za bankarstvo:

1) Smjernicama o primjeni definicije statusa neispunjavanja obveza na temelju članka 178. Uredbe (EU) br. 575/2013 EBA/GL/2016/07 od 18. siječnja 2017.,

2) Smjernicama o praksama upravljanja kreditnim rizicima i računovodstvu očekivanih kreditnih gubitaka EBA/GL/2017/06 od 20. rujna 2017.,

3) Smjernicama za upravljanje neprihodujućim i restrukturiranim izloženostima EBA/GL/2018/06 od 31. listopada 2018.,

4) Smjernicama o odobravanju i praćenju kredita EBA/GL/2020/06 od 29. svibnja 2020.«.

Članak 2.

U članku 5. stavku 4. riječi »50.000 kuna odnosno 500.000 kuna« zamjenjuju se riječima »6.600 eura odnosno 66.000 eura«.

Članak 3.

U članku 8. stavku 2. točke od 1. do 3. mijenjaju se i glase:

»1) 66.000 eura ako ukupna aktiva kreditne institucije iznosi manje od jedne milijarde eura,

2) 130.000 eura ako ukupna aktiva kreditne institucije iznosi više od jedne milijarde eura, a manje od 3 milijarde eura ili

3) 400.000 eura ako ukupna aktiva kreditne institucije iznosi više od 3 milijarde eura.«.

Članak 4.

U članku 12. na kraju stavka 2. iza točke dodaje se nova rečenica koja glasi: »Ovaj stavak se ne primjenjuje u slučajevima kada ne postoji pravna osnova za pokretanje pravnih radnji.«

Članak 5.

U članku 17. stavku 3. riječi »(»Narodne novine«, br. 160/2013., 140/2015. i 113/2016.)« zamjenjuju se riječima »(»Narodne novine«, br. 160/2013., 140/2015., 113/2016., 87/2018. i 53/2021.)«.

Članak 6.

(1) U članku 18. stavku 10. riječi »20 milijuna kuna« zamjenjuju se riječima »3 milijuna eura«.

(2) U članku 18. stavku 12. riječi »3 milijuna kuna« zamjenjuju se riječima »400.000 eura«.

Članak 7.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 414-091/11-22/BV

Zagreb, 16. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjenama Odluke o provedbi Uredbe (EU) br. 575/2013 u dijelu vrednovanja imovine i izvanbilančnih stavki te izračunavanja regulatornoga kapitala i kapitalnih zahtjeva

HRVATSKA NARODNA BANKA

2101

Na temelju članka 116. stavka 4. Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27. 6. 2013., u nastavku teksta: Uredba (EU) br. 575/2013) kako je posljednji put izmijenjena Uredbom (EU) 2022/2036 Europskog parlamenta i Vijeća od 19. listopada 2022. (SL L 275, 25. 10. 2022.) o izmjeni Uredbe (EU) br. 575/2013 i Direktive 2014/59/EU u pogledu bonitetnog tretmana globalnih sistemski važnih institucija sa strategijom sanacije s višestrukim točkama pristupanja i metoda za neizravni upis instrumenata prihvatljivih za ispunjenje minimalnog zahtjeva za regulatorni kapital i prihvatljive obveze, članka 11. stavka 4. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) te članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O PROVEDBI UREDBE (EU) BR. 575/2013 U DIJELU VREDNOVANJA IMOVINE I IZVANBILANČNIH STAVKI TE IZRAČUNAVANJA REGULATORNOGA KAPITALA I KAPITALNIH ZAHTJEVA

Članak 1.

U Odluci o provedbi Uredbe (EU) br. 575/2013 u dijelu vrednovanja imovine i izvanbilančnih stavki te izračunavanja regulatornoga kapitala i kapitalnih zahtjeva (»Narodne novine«, br. 160/2013., 140/2015., 113/2016., 87/2018. i 53/2021.) naslov iznad članka 5. i članak 5. brišu se.

Članak 2.

Naslov iznad članka 6. i članak 6. brišu se.

Članak 3.

(1) U članku 15. stavku 1. riječi »750 kuna« zamjenjuju se riječima »100 eura«.

(2) U članku 15. stavku 2. riječi »3750 kuna« zamjenjuju se riječima »500 eura«.

Članak 4.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 415-091/11-22/BV

Zagreb, 15. studenoga 2022.

Guverner
 Boris Vujčić, v. r.
### NN 139/2022 (30.11.2022.), Odluka o izmjeni i dopuni Odluke o velikim izloženostima kreditnih institucija

HRVATSKA NARODNA BANKA

2102

Na temelju članka 101. stavka 2. točke 3. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.), članka 395. stavka 1., članka 493. stavka 4. i članka 500.a stavka 2. Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27. 6. 2013.), kako je izmijenjena Uredbom (EU) 2020/873 Europskog parlamenta i Vijeća od 24. lipnja 2020. o izmjeni uredbi (EU) br. 575/2013 i (EU) 2019/876 u pogledu određenih prilagodbi kao odgovora na pandemiju bolesti COVID-19, (SL L 204, 26. 6. 2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI I DOPUNI ODLUKE O VELIKIM IZLOŽENOSTIMA KREDITNIH INSTITUCIJA

Članak 1.

U Odluci o velikim izloženostima kreditnih institucija (»Narodne novine«, br. 111/2018., 120/2018. i 92/2020.) u članku 1. poslije stavka 3. dodaje se stavak 4. koji glasi:

»(4) Odredbe ove Odluke usklađene su sa Smjernicama o povezanim osobama u skladu s člankom 4. stavkom 1. točkom 39. Uredbe (EU) br. 575/2013 (EBA/GL/2017/15) od 23. veljače 2018. Europskog nadzornog tijela za bankarstvo.«.

Članak 2.

U članku 2. riječi »3 milijuna kuna« zamjenjuju se riječima »400 tisuća eura«.

Članak 3.

Ova Odluka objavljuje se u »Narodnim novinama« i stupa na snagu danom uvođenja eura kao službene valute u Republici Hrvatskoj.

O. br: 416-091/11-22/BV

Zagreb, 21. studenoga 2022.

Guverner
 Boris Vujčić, v. r.